ลีสซิ่งกสิกรไทยบุกไฟแนนซ์รถเต็มที่
&nbsp;&nbsp;&nbsp;ลีสซิ่งกสิกรไทยพร้อมก้าวสู่ความยิ่งใหญ่ในปีที่ห้าด้วยการเติบโตทางธุรกิจถึง 12% ตั้งเป้าปี 2553 ขยายยอดสินเชื่อเช่าซื้อ/ลีสซิ่งรถยนต์และสินเชื่อผู้แทนจำหน่ายรถยนต์มูลค่ารวมกว่า 33,900 ล้านบาท พร้อมวางแผนการดำเนินธุรกิจอย่างแข็งแกร่งด้วยตัวเอง ภายใต้การทำงานแบบเครือธนาคารกสิกรไทย เพื่อตอบโจทย์บริการการเงินแบบครบวงจรให้แก่ลูกค้าและคู่ค้าทางธุรกิจ
22 ธ.ค. 2552

ลีสซิ่งกสิกรไทยพร้อมก้าวสู่ความยิ่งใหญ่ในปีที่ห้าด้วยการเติบโตทางธุรกิจถึง 12% ตั้งเป้าปี 2553 ขยายยอดสินเชื่อเช่าซื้อ/ลีสซิ่งรถยนต์และสินเชื่อผู้แทนจำหน่ายรถยนต์มูลค่ารวมกว่า 33,900 ล้านบาท พร้อมวางแผนการดำเนินธุรกิจอย่างแข็งแกร่งด้วยตัวเอง ภายใต้การทำงานแบบเครือธนาคารกสิกรไทย เพื่อตอบโจทย์บริการการเงินแบบครบวงจรให้แก่ลูกค้าและคู่ค้าทางธุรกิจ
   นายอิสระ วงศ์รุ่ง กรรมการผู้จัดการ บริษัท ลีสซิ่งกสิกรไทย จำกัด กล่าวว่า แม้ว่าทิศทางตลาดรถยนต์ในประเทศปี 2552 โดยรวมจะหดตัวลง โดยยอดขายรถยนต์ทั่วประเทศลดลงจากปี 2551 ประมาณ 13% แต่จากผลการดำเนินงานของบริษัท ลีสซิ่งกสิกรไทยในปี 2552 สำหรับ 11 เดือนที่ผ่านมา ในภาพรวมยังมีความเติบโต ซึ่งเป็นผลจากการใช้กลยุทธ์ในการบริหารและปรับปรุงกระบวนการให้บริการสินเชื่อเพื่อให้สอดคล้องกับความต้องการของลูกค้าอย่างแท้จริง รวมทั้งมีการเสริมสร้างความสัมพันธ์กับบริษัทผู้แทนจำหน่ายรถยนต์ซึ่งเป็นคู่ค้าทางธุรกิจอย่างต่อเนื่อง ทำให้บริษัท ฯ มียอดปล่อยสินเชื่อรวมที่ 27,400 ล้านบาท เพิ่มขึ้นจากปี 2551 ถึง.12.60% โดยในจำนวนนี้เป็นยอดสินเชื่อเช่าซื้อและลีสซิ่ง (Hire Purchase Fleet) จำนวน 20,300 ล้านบาท เพิ่มขึ้นจากปีก่อนถึง 24% และสูงกว่าเป้าหมายที่ตั้งไว้ถึง 13%              ส่วนยอดสินเชื่อผู้แทนจำหน่ายรถยนต์ (Floorplan) ของลีสซิ่งกสิกรไทย ในปี 2552 อยู่ที่ 7,100 ล้านบาท ลดลงจากปีก่อน 11.88 % และต่ำกว่าเป้าหมาย 23 % ซึ่งเป็นไปตามภาวะเศรษฐกิจที่มีการชะลอตัว และสอดคล้องกับภาพรวมของตลาดรถยนต์ในประเทศที่มีการหดตัวลงดังกล่าว             สำหรับยอดสินเชื่อคงค้างในระบบ (Outstanding Loan) ณ ปัจจุบัน มีมูลค่ากว่า 42,300 ล้านบาท โดยเป็นสินเชื่อที่ไม่เกิดให้ก่อรายได้ (NPL) อยู่ที่เพียง 1.60% ซึ่งถือว่าอยู่ในระดับต่ำตลอด 4 ปีที่ผ่านมา ส่วนผลกำไรสุทธิมีมูลค่าสูงกว่า 200 ล้านบาท และมั่นใจว่าบริษัทจะสามารถทำกำไรได้ไม่น้อยกว่า 238 ล้านบาทภายในสิ้นปีนี้สำหรับปี 2553 ลีสซิ่งกสิกรไทยตั้งเป้าหมายมียอดสินเชื่อรวมมูลค่ากว่า 33,900 ล้านบาท หรือเติบโตจากปี 2552 ประมาณ 12% โดยเป็นการขยายตัวจากการให้สินเชื่อเช่าซื้อและลีสซิ่ง ผ่านผลิตภัณฑ์ต่างๆ อาทิ สินเชื่อเช่าซื้อรถยนต์กสิกรไทย (K-Auto Finance) สินเชื่อรถยนต์เพื่อเงินสดกสิกรไทย (K-CAR to CASH) สินเชื่อสัญญาเช่าทางการเงินกสิกรไทย (K-Financial Lease) คิดเป็นมูลค่ารวมกว่า 25,180 ล้านบาท และการเพิ่มยอดสินเชื่อผู้แทนจำหน่ายรถ ผ่านบริการสินเชื่อเพื่อผู้แทนจำหน่ายรถยนต์ (K-Dealer Floorplan)  เป็น 8,780 ล้านบาท พร้อมตั้งเป้าหมายสินเชื่อคงค้างในระบบเพิ่มขึ้น 21 % หรือมีมูลค่ารวมราว 52,000ล้านบาท